CELEX: 22009D0107
Language: bg
Date: 2009-10-22 00:00:00
Title: Решение на Съвместния комитет на ЕИП № 107/2009 от 22 октомври 2009 година за изменение на приложение XI (Телекомуникационни услуги) към Споразумението за ЕИП

17.12.2009   
            
            
               BG
            
            
               Официален вестник на Европейския съюз
            
            
               L 334/4
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 107/2009
   от 22 октомври 2009 година
   за изменение на приложение XI (Телекомуникационни услуги) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XI към Споразумението беше изменено с Решение на Съвместния комитет на ЕИП № 96/2009 от 25 септември 2009 г. (1)
               
            
         
               (2)
            
            
               Регламент (ЕО) № 544/2009 на Европейския парламент и на Съвета от 18 юни 2009 г. за изменение на Регламент (ЕО) № 717/2007 относно роуминга в обществени мобилни телефонни мрежи в рамките на Общността и на Директива 2002/21/ЕО относно общата регулаторна рамка за електронните съобщителни мрежи и услуги (2) ще бъде включен в Споразумението,
            
         РЕШИ:
   Член 1
   Приложение XI от Споразумението се изменя, както следва:
   
               1.
            
            
               В точка 5вф (Регламент (ЕО) № 717/2007 на Европейския парламент и на Съвета) се добавя следното:
               , изменен със:
               
                           —
                        
                        
                           
                              32009 R 0544: Регламент (ЕО) № 544/2009 на Европейския парламент и на Съвета от 18 юни 2009 г. (ОВ L 167, 29.6.2009 г., стр. 12).
                           За целите на настоящото Споразумение разпоредбите на регламента се четат със следното адаптиране:
                           В член 1, параграф 4 се добавя следната алинея:
                           
                              „При отсъствие на публикуван от Европейската централна банка обменен курс на еврото към исландската króna на датата на влизане в сила на Решение на Съвместния комитет на ЕИП № 107/2009, което включва настоящия регламент в Споразумението за ЕИП, се прилага обменният курс, публикуван от Исландската централна банка на същата тази дата.
                              За целите на последващи намаления на ограниченията, определени в член 3, параграф 2 и член 4, параграф 2, референтните обменни курсове, които се прилагат за определяне на преразгледаните стойности са, в случая на исландската króna и при отсъствието на съответна публикация на Европейската централна банка, тези, които са публикувани от Исландската централна банка един месец преди датата, от която се прилагат преразгледаните стойности.“
                           
                        
                     
         
               2.
            
            
               В точка 5вл (Директива 2002/21/ЕО на Европейския парламент и на Съвета) се добавя следното тире:
               
                           „—
                        
                        
                           
                              32009 R 0544: Регламент (ЕО) № 544/2009 на Европейския парламент и на Съвета от 18 юни 2009 г. (ОВ L 167, 29.6.2009 г., стр. 12).“
                        
                     
         Член 2
   Текстовете на Регламент (ЕО) № 544/2009 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 23 октомври 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 22 октомври 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 304, 19.11.2009 г., стр. 8.
   
      (2)  ОВ L 167, 29.6.2009 г., стр. 12.
   
      (3)  С отбелязани конституционни изисквания.